İslandiya Avroviziya Mahnı Müsabiqəsində
İslandiya Avroviziya Mahnı Müsabiqəsinə 1986-cı ildə qoşulmuş və ümumilikdə 32 dəfə müsabiqədə iştirak etmişdir. İslandiya bir neçə il ard-arda göstərdiyi zəif nəticələr səbəbindən 1998 və 2002-ci illərdə Avroviziyada iştirak edə bilməmişdir. Ölkə Avroviziyada iştirak etdiyi illər ərzində heç vaxt qalib olmamışdır və indiyədək əldə etdikləri ən yüksək nəticə 1999-cu ildə Selmanın ifa etdiyi "All Out of Luck" mahnısı ilə və 2009-cu ildə Yohannanın ifa etdiyi "Is It True?" mahnısı ilə tutduqları 2-ci yerlərdir.